**Viola Angervuo** (ent. **Helenius**) (s. 29. syyskuuta 2000) on Vivi Wahlströmin esittämä kuvitteellinen henkilö sarjassa *Salatut elämät*, jossa hän on ollut vuodesta 2015. Violaa näytteli ensin Annalisa Tyrväinen 24 jaksossa vuosina 2015-2016, minkä jälkeen näyttelijäksi vaihtui Vivi Wahlström, jonka ensiesiintyminen nähtiin jaksossa 3082.

Taustaa
-------

Viola Helenius sai alkunsa vahingossa hänen vanhempiensa ollessa teini-ikäisiä. Violan äiti Linda Eerikäinen seurusteli tuolloin Pauli Axelssonin kanssa, joka oli Violan biologinen isä. Linda ja Pauli olivat nuoresta iästään huolimatta vakavissaan toistensa kanssa ja he odottivat tulevaa vauvaa innoissaan. Lindan biologinen isä ja Violan isoisä Aaro Vaalanne ei kuitenkaan voinut sietää Paulia, vaan hän painosti tätä tekemään itsemurhan. Tuolloin raskaana ollut Linda ei järkytykseltään pystynyt kasvattamaan tytärtään yksin, vaan antoi tämän äitinsä Päivi Heleniuksen ja tämän miehen kasvatettavaksi. Linda sai seurata Violan elämää esittämällä tämän siskoa. Perheeseen kuului tuolloin myös Päivin poika Anton Helenius, jota Viola piti veljenään. Totuus Violan oikeasta äidistä paljastui pian tämän täytettyä viisitoista. Toivuttuaan järkytyksestä Viola antoi Lindalle anteeksi, ja sittemmin Linda onkin toiminut Violan äitinä. Viola tietää biologisesta isästään ja tämän suvusta hyvin vähän. Viola ei esimerkiksi ole tietoinen isoisänsä Aaron osuudesta hänen isänsä itsemurhassa. Viola on kuitenkin tekemisissä isänsä veljen, Noel Axelssonin, kanssa.

Rooli sarjassa
--------------

### Muutto Pihlajakadulle

Viola Helenius saapuu sarjaan Anton Heleniuksen pikkusiskona. Melko pian Violalle kuitenkin selviää, että hänen isosiskonaan pitämä Linda Eerikäinen olikin hänen äitinsä, mikä tarkoittaa, että Anton oli todellisuudessa Violan eno eikä veli. Viola ja Anton ovat läheisissä väleissä, ja Viola yöpyykin usein veljensä Pihlajakadulla sijaitsevassa vuokra-asunnossa. Sarjaan saapuessaan Viola ei tiedä Lindan olevan hänen äitinsä, vaan pitää tätä siskonaan ja isoäitiään Päivi Heleniusta äitinään. Kun salaisuus paljastuu, Violan ja Lindan välille syntyy lyhyt välirikko. Pian tämän jälkeen Anton saa vahingossa surmansa Karin Taalasbiili-autokorjaamolla.

Viola tutustuu Severi Sieviseen Instagram-sovelluksen kautta. Pari tapailee toisiaan satunnaisesti, ja jonkin aikaa kaksikko pysyy ystävinä, kunnes he alkavat seurustella. Severin täytyy kuitenkin muuttaa kasvatti-isänsä Lasse Sievisen luo Vaasaan. He suunnittelevat jatkavansa suhdettaan kaukosuhteena, mutta pian Viola kuitenkin päätyy suutelemaan velipuolensa Benjamin Taalasmaan kanssa. He aloittavat salasuhteen, josta Nella Tamminen saa tietää ja kertoo Severille. Benjamin kuitenkin jättää Violan, koska tämä myöntää, ettei ole vielä valmis seksiin. Toivuttuaan erosta Viola päätyy jälleen yhteen Severin kanssa.

### Koulukiusaaminen ja mielenterveysongelmat

Kun Violan äiti Linda joutuu vankilaan lahjusten vastaanottamisesta, hänen isoisänsä Aaro Vaalanne alkaa huolehtia lapsenlapsestaan. Myöhemmin heidän vuokranantajansa Jiri Viitamäki irtisanoo vuokrasopimuksen ja he joutuvat muuttamaan seurakunnan tiloihin. Huonokuntoisessa asunnossa on hiiriä, joista yksi piiloutuu Violan reppuun ja kiipeää esiin oppitunnilla. Violaa aletaan kiusata, ja tieto leviää myös siitä, että Viola ja Severi ovat kaukaisia sukulaisia. Pahin kiusaaja on oppilaskunnan puheenjohtaja Mira Jokinen, joka kuvittelee Violan varastaneen hänen puhelimensa. Todellisuudessa varkauden takana olivat Severi ja Benjamin. 

Kiusaamisesta kärsivän Violan mieli järkkyy myös siitä, kun hän saa tietää poikaystävänsä Severin pettäneen häntä naapurin asianajajan, tuplasti itseään vanhemman Monica Mustavaaran kanssa. Viola kuvaa hyvästelyvideon ja kiipeää sillalle, mutta paikalle sattuu samaan aikaan Kalle Laitela, jolla on samat aikeet. Kalle saa ylipuhuttua Violan luopumaan itsemurhasta, mutta tämä kuitenkin liukastuu ja putoaa alas. Viola viedään sairaalaan kriittisessä tilassa, mutta hänet leikataan onnistuneesti. Myöhemmin hänet siirretään hetkellisesti nuorten psykiatriselle osastolle, jossa hänen tukenaan on psykologian opiskelija Iida Mustonen. Viola muuttaa pian osastolta päästyään asumaan äitinsä kanssa Jiri Viitamäen luo, koska Lasse ei siedä Aaron sukulaisia omassa kodissaan. Linda ja Jiri rakastuvat ja alkavat seurustella, mikä tekee Jiristä Violan isäpuolen.

### Viola etsii seksuaalista identiteettiään

Kotiuduttuaan psykiatriselta osastolta Viola asettuu oppilaskunnan puheenjohtajavaaleissa pahinta kiusaajaansa Miraa vastaan. Kun Viola paljastaa koko koululle Miran olevan myymälävaras, romahtaa tämä täysin. Lopulta vaalit voittaa Nella. Mira pyytää Violalta tekojaan anteeksi ja paljastaa olevansa orpo ja asuvansa nuorisokodissa. Viola antaa Miralle anteeksi, ja he sopivat olevansa ystäviä. Yllättäen Viola kuitenkin suutelee Miraa. Viola kertoo tuntemuksistaan Nellalle ja pelkää olevansa ihastunut Miraan, entiseen kiusaajaansa, jonka vuoksi Viola hautoi itsemurhaa. Hän selittää Nellalle tunteneensa aina jonkun puuttuneen seurustellessaan poikien kanssa. Myöhemmin Mira suutelee Violaa, joka tajuaa, ettei hänen tunteensa olekaan yksipuolisia. Mira kuitenkin katkaisee välit sen jälkeen, kun Benjamin ja Severi saavat tietää tapahtuneesta. Keskustellessaan Kallen kanssa Viola ymmärtää olevansa lesbo. Kalle rohkaisee Violaa puhumaan asiasta myös äidilleen, ja Linda hyväksyykin tyttärensä lesbouden heti.

Viola yrittää lähestyä Miraa uudelleen, mutta tämä ei kuitenkaan ole valmis tulemaan ulos kaapista, vaan aloittaa suhteen pojan kanssa. Viola ihastuu hetkellisesti entiseen psykologiinsa Iidaan, joka auttoi tätä saamaan Miran mustasukkaiseksi suutelemalla Violaa Miran nähden, vaikka ei omaa tunteita Violaa kohtaan. Kun Viola 18-vuotisjuhlissaan lähentyy toisen tytön kanssa, mustasukkainen Mira jättää poikaystävänsä julkisesti ja myöntää Violalle olevansa kiinnostunut tästä. He alkavat seurustella ja kertovat suhteestaan Severille, Ressulle ja Nellalle, mutta omien kavereidensa mielipiteitä pelkäävä Mira ei uskalla kertoa muille. Nella aukoo Miralle päätään Moosessa ja uskoo Miran menettävän Violan, jos ei kerro totuutta kaikille. Koulussa Mira avaa keskusradion ja kertoo kaikille julkisesti suhteestaan Violaan. Lindan on vaikea hyväksyä tyttärensä suhdetta Miraan, joka oli suurin syyllinen Violan itsemurhayritykseen. Jiri kuitenkin suhtautuu Miraan heti hyväksyvästi. Ajan kuluessa myös Linda alkaa tulla toimeen Miran kanssa, ja he tajuavat pitävänsä samoista asioista.

### Kihlaus ja ero

Violan äidin Lindan suhde Jiriin päättyy, kun Linda päätyy harrastamaan seksiä entisen aviomiehensä Kari Taalasmaan kanssa. Kun Jiri heittää Lindan ja Violan ulos kodistaan, he päätyvät muuttamaan majatalo Amandaan. Violan setä Noel ehdottaa muuttoa kimppakämppäänsä, jossa on kaksi huonetta vapaana. Viola innostuu ja pyytää myös äitiään mukaan, mutta Linda ei halua asua samassa talossa Jirin ja Eva Tammisen kanssa. Viola saa äidiltään luvan muuttaa, ja pian hän asettuu taloksi kimppakämppään. Viola pyytää nuorisokodissa asuvaa Mira muuttamaan huoneeseensa ja lyhyen empimisen jälkeen tämä suostuu ja pari muuttaa avoliittoon. Myöhemmin Viola yrittää kosia Miraa kylpyhuoneessa, mutta Viola 
järkytykseksi vastassa onkin Aino Kaukovaara, Violan kämppis. Violan jutellessa tapahtuneesta Ainon kanssa, Mira kuulee salaa keskustelun, järkyttyy ja häipyy vähin ääni. Violalle selviää Miran oudon katoamisen syy Nellan avulla, joka on sattumalta törmännyt Miraan rapussa. Asiaa meren rannalla pitkään pohtinut Mira palaa kotiin ja vuorostaan kosii Violaa, joka vastaa myöntävästi.

Myöhemmin Viola kuitenkin purkaa kihlauksen kuultuaan Miran tehneen escort-työtä ja menneen (tosin kiristettynä) sänkyyn Matti Virtasen kanssa. 

Eron myötä Mira jää kodittomaksi, mutta muuttaa monen sattuman kautta Jutan ja Aaron luokse asumaan, mikä tosin salataan Violalta. Lopulta asia kuitenkin paljastuu Violalle, ja tilanteeseen turhautunut Mira palaa asumaan kadulle. Linda ja Aaro törmäävät tähän sattumalta pysäköintihallissa ja Linda ottaa Miran kyytiinsä, minkä jälkeen he suuntaavat poliisiasemalle. Linda saa Violankin tulemaan asemalle, koska tietää, että Viola haluaisi selvittää asiat Miran kanssa ja Viola myöntää vihdoin välittävänsä Mirasta edelleen. Mira muuttaa Violan aloitteesta takaisin Jutan ja Aaron luokse.

Viola alkaa haikailla Miran perään, vaikkei edelleenkään suostu sitä muille myöntämään. Linda saa paikan Interpolilta ja muuttaa yksin Ranskaan. Viola jää asumaan kimppakämppään, jossa asuukin enää vain Sampo Ainon muuttaessa Jeren luokse.

### Paluu yhteen Miran kanssa ja naimisiin meno

Mira saa yllättäen työpaikan Kuopiosta. Luullessaan ettei hänellä ja Violalla ole yhteistä tulevaisuutta hän päättää pakata tavaransa ja lähteä pois Helsingistä seuraavan aamun ensimmäisellä junalla. Viola murtuu kyyneliin Miran kertoessa muuttoaikeistaan. Seuraavana aamuna Nella saa Violan tajuamaan, että tämä rakastaa Miraa kaikesta huolimatta. Viola kiiruhtaa rautatieasemalle ja ehtii viime hetkellä estämään Miran lähdön. Hän on päättänyt antaa Miralle uuden mahdollisuuden. Mira muuttaa takaisin Violan luo.

Pari menee pian uudestaan kihloihin ja lopulta naimisiin. Heidän hääyönään Miraa ahdistellut Matti Virtanen tulee puukon kanssa Miran ja Violan huoneeseen uhaten tappaa Miran. Viola lyö Virtasta metallisella ämpärillä päähän, ja tämä kuolee iskuun. Paniikissa he kertovat tapahtuneesta Nellalle ja Kristianille. Etenkin Kristian järkyttyy kovasti ja on vastahakoinen auttamaan. Mira, Viola ja Nella saavat hänet kuitenkin suostuteltua mukaan rikoksen peittelyyn. He päätyvät hautaamaan ruumiin metsään, siivoamaan rikospaikan ja hävittämään muut todisteet. Viola ahdistuu syvästi ja hänestä tulee pelokas ja harhaluuloinen: hän jopa näkee kuolleen Matin elossa kadulla. Mira lupaa auttaa ja tukea vaimoaan tilanteessa kuin tilanteessa.

### Ongelmia avioliitossa, asumusero ja yhteenpaluu

Myöhemmin Mira alkaa haluamaan omaa lasta, mikä järkyttää Violaa, joka haluaisi opiskella ja tehdä töitä. He sopivat kompromissin, että he hankkivat lapsen muutaman vuoden päästä, kun molemmilla on ammatit ja rahallisesti vakaampi elämäntilanne. Kumpikaan ei kuitenkaan ollut tyytyväinen sopimukseen: Viola ei nimittäin halua äidiksi koskaan, Miralla taasen on niin kova vauvakuume, että haluaa lapsen heti. Molemmat suostuivat kompromissiin vain toisen vuoksi.

Mira ei enää jaksanut odottaa ja myi Jutalta saamansa matkaliput maksaakseen hedelmöityshoidot. Miralle tehtiin keinohedelmöitys Violan tietämättä. Mira ensin valehteli Violalle asiasta, mutta lopulta kertoi vaimolleen totuuden joka sai järkytyttyään epilepsiakohtauksen. Mira jätti Violan, koska heillä oli eri haaveet eikä hän pystynyt olemaan tälle rehellinen. Viola muutti asumaan Aaron ja Jutan luo. Nellan kanssa vietetyn Moose-illan jälkeen humalainen Viola iski kahvilasta naisen, jonka hän myös toi kotiinsa ja pari päätyi harrastamaan seksiä. Mira sai pian tietää tästä, mutta totesi ettei Violan asiat kuulu enää hänelle rikä myönnä että tapahtunut olisi loukannut häntä.

Hieman myöhemmin Viola ja Mira alkavat lämmitellä suhdettaan uudelleen tekstiviestitse. Kaikki alkaa näyttää jokseenkin hyvältä kunnes paljastuu, että Mira on raskaana. Viola suuttuu tästä ja ilmoittaa, ettei halua olla enää missään tekemisissä Miran kanssa.

Hyvin pian tämän jälkeen Viola lähtee äitinsä Lindan luokse Ranskaan tuulettamaan ajatuksiaan. Tyttärestään huolissaan oleva Linda tenttaa, miksi Viola yhtäkkiä halusi tulla käymään ja vieläpä yksin, ilman Miraa. Hän huomauttaa kihla- ja vihkisormusten puuttumisesta tyttärelleen, joka kertoo äidilleen että he eroavat Miran kanssa, koska Mira on hankkiutunut raskaaksi yksin, ilman Violan suostumusta. Linda haukkuu miniänsä, mistä Viola yllättäen suuttuukin ja lähtee ovet paiskoen tämän luota.

Myöhemmin Aaro antaa Miralle Lindan osoitteen ja pian tämä onkin anoppinsa oven takana Lyonissa. Tapahtumista närkästynyt Linda haukkuu Miran ja pian Mira saa huudot myös Violalta, joka on päättänyt palata äitinsä luo. Pari ajautuu syyttelemään toisiaan urakalla ja Lindan on pakko viheltää peli poikki ja käskee tytöt nukkumaan, Violan Lindan huoneeseen ja Miran vierashuoneeseen. Keskustellessaan puhelimitse Aaron kanssa Miran ja Violan tilanteesta, Linda jää mietteliääksi kun Aaro kehuu Miraa ja avioparia ylipäätään. Linda tajuaa, että Mira ja Viola rakastavat toisiaan syvästi kaikesta huolimatta ja päättää ottaa järeämmät aseet käyttöön. Seuraavana päivänä aamupalapöydässä tytöt ovat liiankin rauhoittuneita: he pitävät mykkäkoulua sekä toisilleen että Lindalle. Linda väittää Miralle ja Violalle, että heidän olisi parasta erota muun muassa siksi, että heillä on niin erilaiset tulevaisuuden suunnitelmat. Tämä on kuitenkin vain Lindan käänteispsykologinen juoni saada aviopari sopimaan riitansa. Linda onnistuukin: Mira ja Viola raivoavat tälle ja päätyvät tunnustamaan rakkautensa toisilleen. He päättävät jatkaa avioliittoaan ja tämän kunniaksi Linda varaa heille läheisestä hotellista sviitin, joka on sekä häälahja että mahdollisuus viettää häämatkaa.

### Vihkivalojen uusiminen, Matti Virtasen ruumiin löytyminen sekä asian tutkinta

Myöhemmin Suomeen paluunsa jälkeen he uusivat vihkivalansa Violan aloitteesta, joka on alkanut pikkuhiljaa tottumaan ajatukseen äitiydestä. Heidän tietämättään Joanna ja Lasse löytävät samaan aikaan Matin haudan ja ruumiin heidän yhteisessä illanvietossa Rauhakorvessa (Matin käsi nousi pintaan ilmeisesti lämpötilavaihtelun vuoksi). Myöhemmin hänen, Miran ja Nellan ylioppilasjuhlat keskeytyy, kun Joanna tulee hakemaan Miran ja Violan kuulusteluihin, Matti Virtasen henkirikokseen liittyen. Tytöt valehtelevat minkä kerkeävät ja pääsevät hyvin pian kotiin poliisilaitokselta. He kuitenkin tajuavat olevansa pahassa pulassa eivätkä Viola ja Nella näe muuta ratkaisua, kuin soittaa Linda ja Eva hätiin. Sievisillä he kokoontuvat pöydän ääreen ja Viola saa tunnustettua tekonsa. Ilmiriidoissa vanhojen juttujen vuoksi olevat Eva ja Linda päätyvät riitelemään siitä, pitäisikö Violan tunnustaa. Eva, joka syyttää Violaa ja Miraa Nellan elämän pilaamisesta kehottaa kaksikon poliisin puheille, jotta "viattomat sais jatkaa elämää", jolloin Nella ja Viola joutuvat heittämään heidät ulos. Nuorten tulevaisuuden vuoksi he kuitenkin saavat aikaan aselevon ja alkavat suunnitella tapaa, jolla Viola, Mira, Nella ja Kristian välttävät vankilan. Nellan äiti Eva vikittelee Mikiä kertomaan tutkinnasta enemmän, tietämättä ettei Miki ole enää poliisin palkkalistoilla. Violan äiti Linda sen sijaan saa vanhan työnsä takaisin ja saa suunnitelmansa mukaisesti Matin tapauksen tutkittavakseen, tarkoituksenaan johtaa poliisit harhaan ja lopulta lopettaa tutkinnat kokonaan. Kaikki uudet löydökset ja johtolangat (mm. lakanoiden tukkufirman selviämisen sekä Matin vaatteelta löytyneen hiuksen) hän tietysti ilmoittaa nuorille, jotta he tietävät mitä poliisi on saanut selville ja miten heidän tulisi seuraavaksi toimia. Myöhemmin Eva möläyttää Mikille humalassa kaiken Matti Virtasesta ja Miki tapaa Joannan aikeinaan kertoa tälle totuuden kun toisaalla Eva vakuuttelee Lasselle ettei nelikko tai aikuiset itse valehtelemisesta ja salailemisesta jää koskaan kiinni poliiseille.

### Oikeudenkäynti ja vankeus

Oikeudenkäynnissä Mira, Viola ja Nella tuomittiin vankilaan. Vankilassa he tapasivat anskun, joka alkoi kiusata heitä. Pahin teko oli kun Ansku lukitsi Miran kylmiöön. Nella ja Viola etsivät Miraa, mutta löysivät tämän kylmiöstä. Myöhemmin Mira oli synnyttänyt lapsen niin hän karkasi. Viola ja Nella olivat huolissaan mutta turhaan, koska Jutta hoiti Miraa- asuntoautossa jossa oli myös vauva- Ilo. He pääsivät pois vankilasta mutta Mira jäi yksin Elinan kanssa. Miralla ja Anskulla oli pieni muotoinen suhde mutta se päättyi. He jäivät kiinni ja Mira pääsi pois vankilasta. Miralla ja Violalla on ollut tuon jälkeen pientä kipinöintiä mutta Miran mentyä psyykkiseen tilaan se loppui. Viola hoitaa nykyään Iloa Aaron ja Lindan kanssa.

Suhde
-----

* Severi Sievinen: seurustelusuhde, päättynyt
* Benjamin Taalasmaa: seurustelusuhde, päättynyt
* Mira Angervuo: avioliitto, päättynyt, yhteinen poika Ilo

### Vihamieliset suhteet

* Anna-Liisa "Ansku" Lahti: Viola hakkasi Anskun vankilassa, koska tämä oli teljennyt Miran kylmiöön. Mira myös petti Violaa Anskun kanssa useasti.

*Salatut elämät*

|  |  |
| --- | --- |
| Jaksot | Jaksot | Erikois- ja päätösjaksot |
| Henkilöt | Henkilöt | Poistuneet henkilöt |
| Paikat | Tapahtumapaikat | Yritykset, tuotemerkit ja puolueet | Ullanlinna |
| Spin-off-sarjat | *Romeo & Rafael Desperados* | *Lillukanvarsia* | *Tuuliranta* | *Young Man, Cash Man* | *Young Girl, Dream Girl* | *Satula* | *Bikineitä ja timantteja* | *Pihlajakadun tuhmat tädit* | *Kämppä tyhjänä* | *Pihlajasatu* | *Pahainpäivä* | *Soppatykkimiehet* | *MC Taalasbiili* | *Rantabaari* |
| Elokuvat | *Nightmare – painajainen merellä* | *Nightmare 2 – Painajainen jatkuu* |
| Oheismateriaalit | CD-kokoelma | Oheismateriaalit |



1. ↑  *Selviää eropapereista jaksossa 4350: Dahlia ja pullo parasta Aaronnayta (09.02.2023)*